text: Sydjyske drenge hedder Magnus
  15 januar 2015 kl. 12.08
  Blandt landets 1-9-årige børn er der flest, der hedder Emma og William. Men ser man på de enkelte regioner, er det nogle andre navne, der indtager første pladserne for aldersgruppen. I Sydjylland er Magnus det mest populære drengenavn.
  Både i Region Syddanmark, Midtjylland og Nordjylland er Magnus nemlig det mest populære navn, hvis man er under 10 år gammel.
  Det afslører en ny opgørelse fra Danmarks Statistik.
  I Region Hovedstaden er det William, der indtager førstepladsen som mest brugte navn, mens forældre i Region Sjælland er gladest for navnet Oliver.
  Forældre til piger i samme aldersgruppe i Region Sjælland, Syddanmark og Nordjylland har Emma som det foretrukne navn, mens flest forældre i Midtjylland har kaldt deres datter i den alder for Ida. I Hovedstaden er der størst sandsynlighed for, at forældrene har valgt navnet Anna.
   - Se mere statistik om navne her
  